অমিতাভ কবিতা মিলনসাগর Amitava Poetry MILANSAGAR
কবি অমিতাভ – জন্মগ্রহণ করেন ২৫ শে মার্চ ১৯৭৫। তিনি দিল্লি বিশ্ববিদ্যালয়ে অধ্যাপনা করেন।
বাংলা এবং ইংরেজিতে কবিতা প্রকাশ করেছেন। অমিতাভ কবীর নামেও তিনি কবিতা প্রকাশ করেছেন।
আসাম বিশ্ববিদ্যালয় থেকে ১৯৯৭ সনে এম. এ. পাশ করে ১৯৯৯ সনে তিনি Cultural Studies এ এম. ফিল
করেছেন। ২০০৩ সনে তিনি বাংলা সাহিত্যে পোস্ট মডার্নিজ্ম এবং উত্তরাধুনিকতা :  বিষয়ে গবেষণা করে
পি.এইচ.ডি. ডিগ্রি পান। সাহিত্য ও সংস্কৃতি বিষয়ক বিভিন্ন তত্ত্ব, ভারতীয় সাহিত্যের ইতিহাসায়ন, পূর্বোত্তর
ভারতীয় সাহিত্য, বিশ্বায়ন, অলঙ্কারের ইতিহাস – ইত্যাদি নানা বিষয়ে তাঁর আগ্রহ ও পঠনপাঠনের ক্ষেত্র
বিস্তৃত। উপনিবেশিত জ্ঞান-সংস্কৃতিতে পাশ্চাত্য তত্ত্বের ধারণা কীভাবে কাজ করছে– কীভাবে সেই সব
পরনির্ভর সমাজ ও সাংস্কৃতিক পরিমন্ডলে পাশ্চাত্যের পোস্টমডার্ণ-তত্ত্বকে অধুনা দেখা হচ্ছে, এ
বিষয়ে তাঁর মননশীল অধ্যয়ন দেশে-বিদেশে বিদ্যাচর্চার জগতে সাড়া জাগিয়েছে।
তাঁর প্রকাশিত গ্রন্থ ‘স্বরাজমনন’ এর দ্বিতীয় সংস্করণ ছাড়াও তাঁর “প্রাচীন তামিল সাহিত্যতত্ত্ব” ২০১২ সনে
প্রকাশ পায়। এছাড়া তাঁর প্রকাশিত অসংখ্য বাংলা এবং ইংরাজী প্রবন্ধ যেমন উত্তরাধুনিকতা, দেশীয়তা :
নিজের পরিসরের সন্ধান, গীতাঞ্জলি : অস্তিত্ত্বরসের কাব্য, বরাক উপত্যকার সাহিত্য, আশাপূর্ণাদেবী, রস
প্রকরণবাদ, রবীন্দ্রনাথ – উত্তরাধুনিক মননে, তত্ত্বকথায় পরিবেশ-সমালোচনা ইত্যাদি উল্লেখের দাবি রাখে।
২০০৫ এ কলকাতা লিটল ম্যাগাজিন লাইব্রেরী ও গবেষণা কেন্দ্র থেকে তিনি “সাধনা ভট্টাচার্য গবেষনা
পুরস্কার” পান I
ব্যক্তিগত জীবনের বিভিন্নমুখী টানাপোড়েন অথবা অন্য বৃহত্তর কোনো অনুসন্ধানের উন্মাদনা বহুদিন ধরেই
তাঁকে কবিতা রচনার প্রতি আগ্রহী করেছে।
আমরা মিলনসাগরে  কবি অমিতাভ-এর কবিতা তুলে আনন্দিত। আমরা কবির কাছে কৃতজ্ঞ কারণ তিনি
তাঁর কবিতা নিজেই বাংলায় টাইপ করে আমাদের পাঠিয়েছেন।
কবি অমিতাভ-এর মূল পাতায় যেতে এখানে ক্লিক করুন।
কবির সঙ্গে যোগাযোগ -
ইমেল - amitavaz@yahoo.com
ফেসবুক - https://www.facebook.com/amitava.chakraborty.125?fref=ts&ref=br_tf
উত্স - কবির সঙ্গে ইমেলে যোগাযোগ।
আমাদের ই-মেল - srimilansengupta@yahoo.co.in
এই পাতা প্রকাশ - ১৮.৭.২০১৪
...